## Odluka o osnovnim obilježjima prigodnog kovanog novca od 5 kuna "500. obljetnica tiskanja senjskog glagoljskog Misala"

### NN 47/1995 (12.7.1995.), Odluka o osnovnim obilježjima prigodnog kovanog novca od 5 kuna "500. obljetnica tiskanja senjskog glagoljskog Misala"

# NARODNA BANKA HRVATSKE

Na temelju odredbi članka 36. stavka 2. i članka 67. stavak 1. točka
17. Zakona o Narodnoj banci Hrvatske ("Narodne novine" broj 35/95.
- pročišćeni tekst) Savjet Narodne banke Hrvatske na sjednici održanoj
3. srpnja 1995. godine, donio je

## ODLUKU

### O OSNOVNIM OBILJEŽJIMA PRIGODNOG KOVANOG NOVCA OD 5 KUNA "500. OBLJETNICA TISKANJA SENJSKOG GLAGOLJSKOG MISALA"

1. Narodna banka Hrvatske izdaje prigodni optjecajni kovani novac od
5 kuna u povodu 500. obljetnice tiskanja senjskog glagoljskog Misala u
glagoljskoj tiskari u Senju, 1494. - 1994.

2. Prigodni kovani novac iz točke 1. ove Odluke izdaje se u ukupnoj
svoti od 5.000.000,00 kuna i u ukupnoj količini od 1.000.000 komada.

3. Prigodni kovani novac od 5 kuna ima istovjetan sastav slitine, promjer,
masu, oblik i obod iskazan u Odluci o apoenima i osnovnim obilježjima novčanica
i kovanog novca kune i lipe ("Narodne novine". br. 37/94.).

4. Prigodni optjecajni kovani novac od 5 kuna slijedećeg je izgleda:

1) Lice prigodnog kovanog novca izgleda ovako:

u središnjem dijelu nalazi se kvadrat omeđen krugom. U kvadrat upisana
je brojka 5. Uz lijevi i desni rub kvadrata ispisan je naziv novčane jedinice
- KUNA. Natpis uz lijevi rub ispisan je latinicom a uz desni rub natpis
je ispisan glagoljicom. U gornjem polukrugu iznad kvadrata, postavljen
je u središte grb Republike Hrvatske koji svojom krunom ulazi u pojas kojeg
tvori vanjski rub i kružnica koja omeđuje kvadrat. Donjim dijelom grb Republike
Hrvatske djelomično ulazi u središnji kvadrat. Ispod kvadrata u središnjem
dijelu, postavljen je grb grada Senja, koji gornjim dijelom ulazi u središnji
kvadrat a donjim dijelom pokriva rub kružnice koja omeđuje središnji kvadrat.
Između vanjskog ruba i ruba kružnice koja omeđuje kvadrat, u gornjem pojasu,
ispisan je latinicom natpis REPUBLIKA HRVATSKA. Istovjetan natpis ispisan
je glagoljicom u pojasu kojeg tvori rub donjeg polukruga i rub kružnice
koja omeđuje kvadrat.

2) Naličje prigodnog kovanog novca izgleda ovako:

u središnjem dijelu nalazi se glagoljično slovo S, omeđeno kružnicom,
koja se u gornjem dijelu pretvara u knjigu - Misal, s oznakom križa. Ispod
Misala, na lijevoj strani, ispisana je glagoljicom godina 1494., a na desnoj
strani ispisana je ista godina arapskim brojevima. Trup glagoljičnog slova
S pretvoren je u siluetu grada Nehaja sa tri kule. Unutar siluete, u dva
retka, ispisan je natpis SENJ latinicom a potom i glagoljicom. Desno od
glagoljičnog natpisa označena je godina kovanja '94. Glagoljično slovo
S završava pri dnu kružnice stiliziranim motivom valova, simbolizirajući
more i senjsku buru. U pojasu, kojeg tvori vanjski rub i rub kružnice koja
omeduje kvadrat kružno je ispisan natpis "500. OBLJETNICA TISKANJA
SENJSKOG GLAGOI.JSKOG MISALA". Pojedina slova iz teksta zadiru u vanjski
rub.

5. Ova Odluka stupa na snagu danom objave u "Narodnim novinama".

O. br. 312/95.

Zagreb, 3. srpnja 1995.

Predsjednik Savjeta Narodne banke Hrvatske

guverner Narodne banke Hrvatske

**dr. Pero Jurković**, v. r.

Odluka, NN 47/1995-973